Organizatorii Zilelor Culturale Maghiare: 250.000 de participanți la evenimentele ediției 9 Actualitate by Actual de Cluj 208

Peste 250.000 de persoane au participat la evenimentele celei de-a noua ediție a Zilelor Culturale Maghiare din Cluj, manifestare care a avut loc în perioada 19-26 august 2018, arată datele contabilizate de organizatori. Ediția a cuprins 630 de evenimente desfășurate în 56 de locuri.

Festivalul a inclus anul acesta în agendă 35 de concerte și 22 recitaluri de muzică clasică, concertele din Piața Unirii, de exemplu, fiind urmărite în fiecare seară de 10.000-30.000 de persoane. Cele mai atractive concerte pentru public au fost Rúzsa Magdi, Demjén Ferenc și cel susținut de Orchestra celor 100 de țigani. Cei mai mulți dintre participanți, circa 30.000, au luat parte la concertul Demjén Ferenc, iar aproximativ 20.000 de persoane au fost prezente la Gala de închidere a Zilelor Culturale Maghiare, care i-a avut pe scenă pe cei 100 de violoniști membri ai Budapest Gypsy Symphony Orchestra.

855 de persoane au vizitat turnul Bisericii Sfântul Mihail în cele două zile în care acesta a fost deschis pentru public. Aproape 400 de alergători s-au înscris la prima ediție a Crosului ZCMC-DONATON, competiție organizată pentru a cinsti amintirea legendarului păstor Donát.

Pe parcursul manifestării au avut loc 105 de activități și evenimente pentru copii, 53 de evenimente pe strada Mihail Kogălniceanu, 36 tururi ghidate, 50 de proiecții de film și activități sportive, 128 de dezbateri, prezentări și mese rotunde și 34 de expoziții.

Ediția a 10-a, aniversară, se va desfășura în perioada 18-25 august 2019.

Nici un comentariu

Scrie un comentariu